
11 בנובמבר 2015

אפריקה ישראל מגורים מדווחת על תוצאותיה לרבעון השלישי לשנת 2015 ומציגה המשך תנופה במכירות:
גידול של 32% במספר הדירות שנמכרו בהשוואה לרבעון המקביל אשתקד

 החברה מכרה ברבעון 139 יח"ד לעומת 105 יח"ד ברבעון המקביל אשתקד
בתשעת החודשים של השנה מכרה החברה 498 יחידות דיור לעומת 328 יחידות דיור בתקופה המקבילה אשתקד
· החברה ממשיכה להציג תנופת עשייה: מתוך 2,093 יח"ד הנמצאות בשלבי שיווק וביצוע, מכרה החברה 1,192 יח"ד. השווי החוזי של המכירות שטרם בא לידי ביטוי בדוחות הכספיים, הסתכם בכ-2.1 מיליארד ₪   (חלקה של החברה).
· במהלך הרבעון נרשמה ירידה בהכנסות וברווח, עקב תזמון מסירת הדירות לרוכשים. בתשעת החודשים הראשונים של 2015 אוכלסו 122 יח"ד, לעומת 322 יח"ד בתקופה המקבילה אשתקד. הירידה בהכנסות נובעת מתזמון אכלוס הדירות עד סוף השנה צפויה החברה להשלים את בנייתן של 409 יח"ד מהם כבר מכרה 349 יח"ד
· החברה ממשיכה לשמור על יתרות נזילות גבוהות - יתרות המזומנים, שווי מזומנים, ני"ע סחירים, מזומנים וני"ע בחשבונות ליווי הסתכמו ליום ה-30 בספטמבר 2015 בכ-467 מיליון ₪.
· אורן הוד, מנכ"ל אפריקה ישראל מגורים: "אנו מסכמים רבעון חזק, המציג המשך גידול משמעותי במספר הדירות החדשות המכורות. בתשעת החודשים הראשונים של השנה, דיווחנו על היקף מכירות הדומה לזה שדווח בשנת 2014 במלואה. תוצאות חזקות אלה מעידות על העניין הרב אותו מגלים רוכשים פוטנציאלים במוצרים שמשווקת החברה.  החברה ממשיכה ביישום תכניות העבודה ולנוכח השלמתם של מספר פרויקטים גדולים לאחרונה, אנו צופים כי ברבעון הקרוב מספר רב של יח"ד מכורות יושלמו. כחלק ממהלכי ההתרחבות והפעלת פרויקטים חדשים קיבלה החברה היתר בניה לפרויקט סביוני גבעת שמואל והחלה בשיווקם של שני בניינים נוספים בפרויקט שדרות הסביונים במודיעין".
אפריקה ישראל מגורים, מקבוצת אפריקה ישראל, מדווחת היום (יום רביעי, 11 בנובמבר 2015) על תוצאותיה הכספיות לרבעון השלישי לשנת 2015.
ההכנסות ממכירת דירות הסתכמו ברבעון בכ-41.3 מיליון ₪, לעומת כ-112.5 מיליון ₪   ברבעון המקביל אשתקד. ההכנסות ממכירת דירות הסתכמו בתשעת החודשים הראשונים של השנה בכ-183.4 מיליון ₪, לעומת כ-319 מיליון ₪  בתקופה המקבילה אשתקד. הירידה בהכנסות נובעת מתזמון ההכרה בהכנסות על רקע אכלוס גבוה יותר של יח"ד אשתקד. בתשעת החודשים הראשונים של 2015 אוכלסו 122 יח"ד, לעומת 322 יח"ד בתקופה המקבילה אשתקד. (החברה מכירה בהכנסות רק עם מסירת הדירה, בהתאם לכללי החשבונאות). עד סוף השנה צפויה החברה להשלים את בנייתן של 409 יח"ד מהם כבר מכרה 349 יח"ד. כאשר.
החברה ממשיכה להציג שיעור רווח גולמי גבוה ממכירת דירות, וסיימה את הרבעון עם שיעור רווח גולמי ממכירת דירות של 41% לעומת 29% אשתקד. שעור הרווח הגולמי ממכירת דירות עמד בתשעת החודשים הראשונים של השנה על 30% לעומת 28% אשתקד. 

במהלך הרבעון גדל מספר יחידות הדיור אותם מכרה החברה ב-32% לעומת אשתקד (חוזים חתומים כולל חלקם של שותפיה), ל-139 יחידות דיור בהיקף כספי של כ-261 מיליון ₪   (חלק החברה כ-231 מיליון ₪  ), לעומת 105 יחידות דיור בהיקף של כ-213 מיליון ₪   (חלק החברה כ-141 מיליון ₪  ) ברבעון המקביל אשתקד. מתחילת השנה מכרה החברה (חוזים חתומים כולל חלקם של שותפיה) 498 יחידות דיור בהיקף כספי של כ-1.1 מיליארד ₪   (חלק החברה כ-862 מיליון ₪  ), לעומת 328 יחידות דיור בהיקף של כ-706 מיליון ₪   (חלק החברה כ-504 מיליון ₪  ) בתקופה המקבילה אשתקד.
סך ההכנסות הסתכמו ברבעון בכ-44 מיליון ₪   לעומת כ-114 מיליון ₪   ברבעון המקביל אשתקד. סך ההכנסות הסתכמו בתשעת החודשים הראשונים של השנה בכ-228 מיליון ₪   לעומת כ-342 מיליון ₪   בתקופה המקבילה אשתקד. 
הרווח הנקי המיוחס לבעלי המניות הסתכם בכ-3.3 מיליון ₪   לעומת כ-15.3 מיליון ₪   ברבעון המקביל אשתקד. הרווח הנקי המיוחס לבעלי המניות מתחילת השנה הסתכם בכ-36.4 מיליון ₪   לעומת כ-39.9 מיליון ₪   בתקופה המקבילה אשתקד. הירידה ברווח ברבעון נובעת מתזמון אכלוס הדירות כמפורט לעיל.
צבר פרויקטים - נכון ל-30 בספטמבר 2015, מצויות 2,093 יחידות דיור בביצוע ובשיווק טרם ביצוע בלמעלה מ-20 אתרים. מתוכן, נמכרו 1,192 יח"ד כאשר השווי החוזי של המכירות הינו כ-2.1 מיליארד ₪   (חלק החברה). מכירות אלה טרם באו לידי ביטוי בדוחות הכספיים ויוכרו רק עם מסירת הדירות.

החברה ממשיכה בתנופת הביצוע והפיתוח - סעיף מלאי בניינים למכירה גדל  מ- 1,396 מיליון ₪   נכון ל-31 בדצמבר 2014 ל-1,644 מיליון ₪, ליום 30 בספטמבר 2015.
בסה"כ לחברה (כולל שותפים) זכויות לכ-5,900 יח"ד, מתוכן כ-4,450 יח"ד עם תב"ע מאושרת.

יתרת המזומנים - שווי מזומנים, ני"ע סחירים ומזומנים וני"ע בחשבונות ליווי, הסתכמה ליום ה-30 בספטמבר 2015 בכ-467 מיליון ₪  . 
סך המקדמות מלקוחות הסתכמו ליום 30 בספטמבר 2015 בכ-1.2 מיליארד ₪, לעומת כ- 768 מיליון ₪   ליום 31 בדצמבר 2014.

ההון העצמי נכון ליום 30 בספטמבר עמד על כ-694 מיליון ₪, לעומת כ-708 מיליון ₪   ליום 31 בדצמבר 2014. הקיטון בהון העצמי נובע מדיבידנד שחולק בסך 50 מיליון ₪  .
בברכה,

דליה עזר-מלימובקה |  דוברת
קבוצת אפריקה ישראל
טלפון     03-5393686
פקס       03-5393655

